PressReader - Weg! Platteland: 2017-06-01 - So maak jy
Weg! Platteland - 2017-06-01 - Doen Dit Self -
A Die ba­sis
Meet en saag vier leng­tes den­ne­hout van 636 mm en vier leng­tes van 680 mm. Ge­bruik ’n hoek­klamp en lym, en skroef die punt van een kort plan­kie aan een lang plank vas so­dat hul­le ’n 90º-hoek vorm. 1 (Ge­bruik 50 mm­skroe­we; as jy nie ’n hoek­klamp het nie, kan jy ie­mand vra om te help vas­hou.) Maak se­ker jy skroef die plat kant van die lan­ger plank teen die smal punt van die kort plan­kie vas. Skroef nog ’n kort plan­kie op die­self­de ma­nier aan die an­der punt van die lan­ger plan­kie vas. Skroef dan weer ’n lang plank op die “oop” pun­te van die twee kort plan­kies vas so­dat jy ’n vier­kan­ti­ge raam het. Ge­bruik die res van die plan­kies wat jy ge­saag het om ’n twee­de raam soos dié te bou. Saag vier 360 mm-leng­tes den­ne­hout. Lym en skroef hul­le aan die bin­ne­kant van jou ra­me in die hoe­ke vas so­dat jy uit­ein­de­lik ’n raam­werk het wat lyk soos ’n krat son­der sy­kan­te. 2 (Sit die breë kant van die 360 mm-plan­kies op die lang sye [680 mm] van jou raam neer – só maak jy se­ker jy tref nie met die vas­skroef­slag per on­ge­luk een van die skroe­we waar­mee jy die aan­vank­li­ke raam ge­bou het nie.) Neem die twee groot stuk­ke Su­pa­wood (1 000 x 1 000 mm) en meet op elk­een 160 mm van el­ke rand af. Trek ly­ne dwars oor die hout so­dat hul­le me­kaar kruis – jy moet dus ’n vier­kant in die mid­del van elk­een van die plan­ke hê. Lym en skroef die raam wat jy ge­bou het met 50 mm-skroe­we op die pot­lood­vier­kant op een van die plan­ke vas.
Ge­bruik ’n af­val­stuk­kie van jou den­ne­hout en trek die bui­te­lyn van die smal kant (22 x 44 mm) daar­van af op die rand van die an­der groot stuk Su­pa­wood – op die “bin­ne­kant” van die pot­lood­streep wat jy vroe­ër ge­trek het. 4 Doen die­self­de met die an­der pot­lood­streep op die­self­de kant, as­ook die an­der pun­te van dié pot­lood­stre­pe op die oor­kant­ste rand én in al vier oor­een­stem­men­de hoe­ke. 5 Saag al agt die blok­kies wat jy ge­merk het, met die fi­guursa­gie uit. 6 Trek oor­een­stem­men­de blok­kies op die boom waar­op jy die raam vas­ge­skroef het, maar moe­nie hul­le uit­saag nie. Saag agt leng­tes van 845 mm van die den­ne­hout­plan­ke. Kan­tel die ba­sis met die raam op sy sy en lym en skroef dié leng­tes met 70 mm­skroe­we vas op die mer­ke wat jy ge­trek het. Ge­bruik die hoek­klamp om hul­le op hul­le plek te hou. 7 Ont­hou om die raam te stut so­dat die ge­wig van die ba­sis nie op die lang plan­ke rus nie. Ter­wyl die stoel nou op sy sy lê, saag vier 180 mm­leng­tes den­ne­hout en lym en skroef dit met 40 mm­skroe­we in die hoe­ke on­der aan die ba­sis van die stoel vas – dit sal dien as poot­jies. 8 Draai die ba­sis nou weer plat op sy po­te en sit die sit­plek­plank op sy plek so­dat die reg­op plan­kies in die gleu­we pas wat jy daar­in ge­saag het. 9 Maak se­ker die ran­de van die sit­plek­plank stem oor­een met dié van die ba­sis voor­dat jy die reg­op plan­kies met 70 mm­skroe­we vas­lym en ­skroef. 10 Skroef die sit­plek­plank met 40 mm­skroe­we op die raam vas. 11 B Die sit­plek Sit een van die die sy­kant­plan­ke (796 x 462 mm) op sy lang, smal kant neer so­dat die voor­kant daar­van ge­lyk is met een van die bin­ne­ste reg­op plan­kies. 12
Sit die rug­leu­ning tus­sen die twee sy­kan­te in so­dat die rug­kant ge­lyk is met die ag­ter­ste ran­de van die sy­kan­te. Ge­bruik die hoek­klamp om die plank op sy plek te hou. 13 Ge­bruik nou 50 mm-skroe­we om dit vas te lym en -skroef. C Die rak­ke Saag vier 360 mm-leng­tes en ses 220 mm­leng­tes van die o­ri­ge den­ne­hout­plan­ke. Meet aan die bin­ne­kant van die rug­leu­ning 230 mm van die sit­plek af en trek ’n streep dwars oor die hout. Smeer die lang, smal kant van die 636 x 160 mm-stuk Su­pa­wood met lym en ge­bruik drie van die 220 mm-hout­jies wat jy ge­saag het as ty­de­li­ke stut­te. Sit jou stuk Su­pa­wood aan die ag­ter­kant van die sit­plek op hul­le neer, tus­sen die bin­ne­ste twee reg­op plan­kies. 14 Boor nou gids­gaat­jies op die lyn wat jy aan die bin­ne­kant van die rug­leu­ning ge­trek het en skroef die rak­kie met 50 mm-skroe­we op sy plek vas. Ge­bruik ook 50 mm-skroe­we om die rak­kie aan die twee reg­op plan­kies vas te skroef. Jy kan nou die ty­de­li­ke stut­te ver­wy­der. 15 Draai jou stoel weer op sy sy en meet aan el­ke kant op die ba­sis en op die mid­del­ste rak­kie 500 mm van die hoek af. 16 Lym en skroef die vier 360 mm-plan­kies tus­sen die ba­sis en die sit­plek/mid­del­ste rak op hier­die mer­ke vas. Merk op twee van die hoe­ke van elk van die rak­plan­ke ’n 22 x 44-mm-hoe­kie soos wat jy ge­doen het met die sit­plek­plank. Sit die rak­ke op hul­le plek, en lym en skroef hul­le van bin­ne af vas nes jy met die ag­ter­ste rak­kie ge­maak het. Skroef ook die reg­op plan­kies met 50 mm-skroe­we aan die rak­ke vas. 20 Sit nou die 220 mm-stut­plan­kies aan die twee sy­kan­te en aan die ag­ter­kant tus­sen die mid­del­ste rak en die boon­ste rak in. Sorg dat hul­le tel­kens mooi in lyn is met die lan­ger stut­plan­ke wat jy on­der ge­bruik het. Lym die on­der­kan­te van dié plan­kies en skroef hul­le van bo af vas. Ge­bruik dan ’n ha­mer en slaan van die pa­neel­spy­ker­tjies skuins in aan die on­der­kant om hul­le op hul­le plek vas­te kap so­dat die lym goed kan droog en hard word. 21 (As die kop van jou ha­mer te groot is, ge­bruik ’n bout om die spy­ker­tjies in te kap.)
Lym die boon­ste rand van die sy­kan­te en rug­leu­ning en die bo­kant van die reg­op plan­kies 22 en sit die plan­ke vir die arm­leu­nings daar­op neer. Skroef hul­le vas. Skroef die oor­bly­wen­de stuk­kie Su­pa­wood op die bo­kant van die rug­leu­ning tus­sen die twee arm­leu­nings vas en ge­bruik weer van die klein spy­ker­tjies om hom op sy plek te hou. Saag die drie stuk­ke pa­neel­bord elk tot ’n groot­te van 360 x 680 mm en draai jou stoel vir ou­laas op sy sy. Lym en kap die pa­neel­bord met pa­neel­spy­ker­tjies aan die voor- en sy­kan­te van die raam tus­sen die boom en die sit­plek vas. 23